
ДОКЛАДНА ЗАПИСКА
ОТ
ШИНАСИ СЮЛЕЙМАН – КМЕТ НА ОБЩИНА КИРКОВО

Относно: Кандидатстване на Община Кирково с проектно предложение по процедура BG05SFPR002-2.012 – „Иновативни здравно-социални услуги“, финансирана по Програма „Развитие на човешките ресурси” 2021-2027 година.

УВАЖАЕМИ ГОСПОДИН ПРЕДСЕДАТЕЛ,

ГОСПОЖИ И ГОСПОДА ОБЩИНСКИ СЪВЕТНИЦИ,
Министерството на труда и социалната политика обяви прием на проектни предложения по процедура BG05SFPR002-2.012 – „Иновативни здравно-социални услуги“ по Програма „Развитие на човешките ресурси” 2021-2027 година. Срока за кандидатстване по обявения прием е до 29.04.2025 г., 17:00 часа. Конкретни бенефициенти по настоящата процедура са всички общини на територията на Република България, като размерът на безвъзмездната финансова помощ за всяка община, както и броят потребители са зададени от МТСП. За община Кирково е определена максималната стойност в размер на 765 046,96 лева и брой потребители 81 за дейност 1 и 7 потребители за дейност 2 за период от 24 месеца. Дейностите по проекта следва да приключат до 31.12.2027 година. Дейност 1 е задължителна, а дейност 2 е при установена необходимост. Целта на операцията е да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и възрастни хора в невъзможност за самообслужване. Да се изгради и приложи иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотноживеещи възрастни в невъзможност за самообслужване (или най-уязвимите групи от населението) на базата на съвременните информационни и комуникационни технологии – телекеър. По процедурата са допустими за финансиране следните дейности:
1. Предоставяне на почасови мобилни интегрирани здравно- социални услуги за нуждаещи се лица с увреждания и възрастни хора в невъзможност за самообслужване, супервизия и указания към екипите във връзка с въвеждането на новия инструментариум за оценка на потребностите и работа и работа с целевата група.
2. Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне (при необходимост).
С проектното предложение по схема „Иновативни здравно-социални услуги“, община Кирково ще осигури подкрепата на минимум 81 потребители от община Кирково, чрез качествена и адекватна на потребностите им грижа в домашна среда.
Съгласно изискванията за допустимост на кандидатите по процедура за безвъзмездна финансова помощ BG05SFPR002-2.012 – „Иновативни здравно-социални услуги“ е необходимо решение на Общинския съвет относно даване на съгласие за кандидатстване по процедура BG05SFPR002-2.012 – „Иновативни здравно-социални услуги“, както и да се възложи на съответната общинска структура предоставянето на услугата от общ икономически интерес /УОИИ/.
Във връзка с гореизложеното, предлагам Общински съвет - Кирково да приеме следните
Проекто
Р Е Ш Е Н И Я :
На основание чл.21, ал.1, т.23 и ал.2 от ЗМСМА, във връзка с чл.17, ал.1, т.7 от същия закон и чл.25, ал.1 и ал. 2 от Закона за социалните услуги, Общински съвет – Кирково
1. Дава съгласие Община Кирково да кандидатства с проектно предложение по процедура BG05SFPR002-2.012 „Иновативни здравно-социални услуги“, финансирана по Програма „Развитие на човешките ресурси” 2021-2027 година.
2. Упълномощава кмета на Община Кирково да изготви и подаде в срок проектното предложение по процедурата.
3. Упълномощава кмета на община Кирково със своя заповед да определи от общинската структура доставчик (оператор) на услуга от общ икономически интерес (УОИИ), във връзка с реализация на проектно предложение по Процедура BG05SFPR002-2.012 „Иновативни здравно-социални услуги“, финансирана по  Програма „Развитие на човешките ресурси“ 2021-2027г. 
4. Потребителите на услуги по настоящата процедура не заплащат потребителска такса.
5. Възлага на кмета на Община Кирково да предприеме необходимите действия във връзка с изпълнението на настоящото решение.

[image: ]6884 с. Кирково, ул. Дружба №1, община Кирково, област Кърджали, Република България
http://www.kirkovo.bg , e – mail:kirkovo@ kirkovo.bg
тел. +359 3679 2016     тел. деловодство +359 3679 3951    факс: +359 3679 2099




		
[image: ]6884 с. Кирково, ул. Дружба №1, община Кирково, област Кърджали, Република България
http://www.kirkovo.bg , e – mail:kirkovo@ kirkovo.bg
тел. +359 3679 2016     тел. деловодство +359 3679 3951    факс: +359 3679 2099


image1.png
OBLMHA KUPKOBO MUNICIPALITY KIRKOVO




image2.tif
KIRKOVO MUNICIPALITY

g

I

Cerlified Management
System

ISO 9001 - ISO/IEC 27001




